b'\n_START_ARTICLE_\nWilliam Windom\n_START_SECTION_\nBakgrunn\n_START_PARAGRAPH_\nWilliam Windom studerte rettsvitenskaper og tok slutteksamen i 1850 og fikk s\xc3\xa5 advokatbevilling. Fra 1852 var hans statsadvokat i Knox County i Ohio.\n_START_SECTION_\nPolitiker\n_START_PARAGRAPH_\nWindom flyttet til Minnesotaterritoriet i 1855, og etter at Minnesota hadde blitt en delstat, ble han utnevnt til representantenes hus i perioden fra 1859 til 1869. _NEWLINE_I 1870 ble han utnevnt til USAs senat p\xc3\xa5 grunn av at dav\xc3\xa6rende senator Daniel S. Norton avgikk med d\xc3\xb8den. Han forlot stillingen i januar 1871 etter at Ozora P. Stearns ble valgt inn til resten av Nortons mandatperiode. Windom ble for \xc3\xb8vrig innvalgt for en hel mandatperiode og kom derfor tilbake til senatet i mars samme \xc3\xa5r.\n_START_SECTION_\nFinansminister\n_START_PARAGRAPH_\nEtter to \xc3\xa5r i denne posisjonen ble han i mars 1881 utnevnt til landets finansminister av dav\xc3\xa6rende president James Garfield, f\xc3\xb8r han i september fortsatte i samme stilling under kabinettet til etterf\xc3\xb8lgeren Chester A. Arthur p\xc3\xa5 grunn av mordet p\xc3\xa5 Garfield._NEWLINE_Windom gikk av som finansminister i november 1881 og dro tilbake til senatet hvor han fikk sin tredje periode som senator. Denne perioden sluttet i mars 1883 etter at han ikke lyktes i \xc3\xa5 bli gjenvalgt, og stillingen gikk dermed til Dwight M. Sabin. Windom flyttet deretter til New York hvor han arbeidet som advokat, f\xc3\xb8r han i 1889 igjen ble utnevnt til finansminister av president Benjamin Harrison. Han hadde denne stillingen frem til sin d\xc3\xb8d den 29. januar 1891.'